কলকাতা, ৩ নভেম্বর : CAB কনক্লেভ হয়ে উঠল স্মৃতি রোমন্থন মঞ্চ। ডালমিয়া মেমোরিয়াল লেকচার অনুষ্ঠানের দিনটি ছিল ভারতীয় দলের হিরো কাপ জয়ের পঁচিশ বছর পূর্তির। ইডেনে প্রথমবার রঙিন পোশাক, নৈশালোকে অনুষ্ঠিত হয়েছিল ওয়ান ডে ক্রিকেট। সেমিফাইনালে দক্ষিণ আফ্রিকা ও ফাইনালে উইন্ডিজ় (তখন ওয়েস্ট ইন্ডিজ়)-কে হারিয়ে ভারত প্রথমবার দেশের মাটিতে বহুদেশীয় ক্রিকেট টুর্নামেন্ট জিতেছিল। সেইসব স্মৃতি রোমন্থন করতে গিয়ে যেন ২৫ বছর পিছনে ফিরে গেলেন হিরো কাপে ভারতীয় দলের অধিনায়ক মহম্মদ আজ়হারউদ্দিন।